Vytauto Didžiojo ordino medalis

Vytauto Didžiojo ordino medalis – 24 pagal svarbą Lietuvos valstybės apdovanojimas, kuriuo Lietuvos Respublikos Prezidento dekretu apdovanojami asmenys už nuopelnus Lietuvos valstybei. Pavadintas Lietuvos Didžiojo Kunigaikščio Vytauto (1350–1430 m.)vardu.

 Istorija 
Įsteigtas 1930 m. Dailininkas Petras Tarabilda (1905–1978 m.). Kaldintas iš bronzos Šveicarijos firmoje „Huguenin Frères“. Medalio juosteles gamino Danijos firma „M. W. Morch and Sons“.

Atkurtas 1995 m., buvo trijų laipsnių. 2002 m. birželio 18 d. priėmus naują Valstybės apdovanojimų įstatymo redakciją liko vienas Vytauto Didžiojo ordino medalis. Kaldina Lietuvos monetų kalykla. Juosteles gamina „Morch and Sons“.

 Ordino ženklai 

 Vytauto Didžiojo ordino Didysis kryžius (1 laipsnis)
 Vytauto Didžiojo ordino Komandoro didysis kryžius (2 laipsnis)
 Vytauto Didžiojo ordino Komandoro kryžius (3 laipsnis)
 Vytauto Didžiojo ordino Karininko kryžius (4 laipsnis)
 Vytauto Didžiojo ordino Riterio kryžius (5 laipsnis)
 Vytauto Didžiojo ordino 1-ojo laipsnio medalis (nebeapdovanojama)
 Vytauto Didžiojo ordino 2-ojo laipsnio medalis (nebeapdovanojama)
 Vytauto Didžiojo ordino 3-iojo laipsnio medalis (nebeapdovanojama)

 Aprašas 

Vytauto Didžiojo ordino medalis – sidabrinis, 36 mm skersmens. Priekinėje medalio pusėje – Vytauto Didžiojo ordino kryžius. Kitoje pusėje – karališkoji karūna, įrašas „Vytautas Didysis“ bei jo valdymo metai „1392–1430“. Medalis tvirtinamas prie 32 mm pločio balto muaro juostos, su dviem oranžinėmis Vytauto Didžiojo ordino kaspinėlio juostelėmis kraštuose.

Jei Vytauto Didžiojo ordino medaliu apdovanojamas asmuo yra pasižymėjęs kovoje arba darbe, susijusiame su pavojumi gyvybei, ant medalio kaspinėlio tvirtinami sukryžiuoti sidabro kalavijai.

 Apdovanotieji 

Vardas, pavardėDekreto dataNr.Francina Emma Baeten-Van Den Brande (Belgija)2004.06.25128Angelė Bajorienė 2004.06.25128Jadvyga Aleksandra Damušis 2004.06.25128Nana Devidzė (Gruzija)2003.02.032042Vytautas Dumšaitis 2004.02.06365Jonas Genys2003.02.032042Juozas Rimantas Giedraitis 2004.06.25128Ruth Hofer Romang (Šveicarija)2004.02.06365Gražina Kadžytė 2003.06.25130Rimantas Antanas Kviklys 2003.06.25130Vera Lacoeuilhe (Prancūzija)2005-06-22348Valentina Marija Loginova (Ukraina)2003.02.032042Algirdas Pintukas 2004.02.06365Christine Schroeder (Vokietija)2004.06.25128Regina Sirusienė 2004.02.06365Giedrė Skipitienė 2004.02.06365Janine Sophie Marie Valstakas-Kaspar (Prancūzija)2003.06.25130Petras Venslovas 2004.02.06365